Source: https://setomaa.kovtp.ee/et/privaatsuspoliitika
Timestamp: 2020-02-22 07:27:28+00:00
Document Index: 4858238

Matched Legal Cases: ['§ 12', '§ 23', '§ 31', '§ 51', '§ 31', '§ 51']

Isikuandmete töötlemine - Setomaa vald
Sellelt leheküljelt leiate, millisel eesmärgil Setomaa Vallavalitsus kui ametiasutus töötleb isikuandmeid ja eraelu puudutavat teavet ning kuidas vastavaid andmeid kaitstakse või avalikkusele kättesaadavaks tehakse.
Isikuandmed on igasugune teave tuvastatud või tuvastatava füüsilise isiku (andmesubjekti) kohta. Eelkõige on füüsiline isik tuvastatav identifitseerimistunnuse (nimi, isikukood, elukoht, asukoht, e-posti aadress, telefoninumber, võrguidentifikaator), ühe või mitme füüsilise, füsioloogilise, geneetilise, vaimse, majandusliku, kultuurilise või sotsiaalse tunnuse põhjal.
• isikuandmete kaitse üldmäärusest,
• isikuandmete kaitse seadusest,
• avaliku teabe seadusest,
• rahvastikuregistri seadusest,
• Andmekaitse Inspektsiooni juhistest.
Isikuandmed avalikustatakse ainult juhul, kui avalikustamise kohustus tuleneb seadusest. Eraisikute kirjad (nii saabunud kui ka välja saadetud) registreeritakse vallavalitsuse elektroonilises dokumendiregistris Amphora. Dokumendiregistrile on kõikidel juurdepääs valla veebilehelt http://setomaa.kovtp.ee
Avaliku teabe seaduse § 12 lg 3 lähtuvalt märgitakse dokumendiregistrisse kirja saatja ja saaja kohta nimi, aadress ja muud kontaktandmed. Dokumendiregistri avalikust vaatest on võimalik näha ainult eraisikust saatja/saaja nime initsiaalid (aadressile ja kontaktandmetele ligipääsu ei ole).
Vastavalt kohaliku omavalitsuse korralduse seadusele (§ 23 lg 5, § 31 lg 1, § 51 lg 6) peavad Setomaa Vallavalitsuse õigusaktid ning Setomaa Vallavolikogu õigusaktid ja istungite protokollid olema igaühele kättesaadavad. Õigusaktid ja protokollid tehakse kättesaadavaks dokumendiregistri kaudu. Õigusaktides ja protokollides ei avalikustata eraisikute nimesid, elukohti ning kontaktandmeid. Kui õigusakt sisaldab lisaks isiku nimele, elukohale ja kontaktandmetele muid seaduse alusel asutusesiseseks kasutamiseks mõeldud teavet, ei avalikustata õigusaktist ka vastava teabega osa (kohaliku omavalitsuse korralduse seadus § 31 lg 2 ja § 51 lg 8). Kui õigusakti või protokolli sisu on valdavalt asutusesiseks kasutamiseks mõeldud teave, õigusakti või protokolli ei avalikustata. Õigusakt avalikustatakse koos isikuandmetega juhul, kui vastav kohustus tuleneb seadusest.
Vallavalitsus edastab valla lehte vanema nõusoleku alusel vastsündinute nimed, et õnnitleda uusi vallakodanikke ja nende vanemaid, samuti kaastunde avaldusena surnud vallakodanike nimed. Lehes õnnitletakse 70 aastaseid ja vanemaid kodanikke sünnipäeva puhul. Kui te ei soovi oma nime avaldamist õnnitluste rubriigis, teatage sellest valla kantseleisse (vald@setomaa.ee, tel 796 4733)
Vastavalt isikuandmete kaitse seadusele, avaliku teenistuse seadusele on vallavalitsuse, vallavolikogu ja nende moodustatud komisjonide liikmed nii volituste ajal kui ka pärast volituste lõppemist ning vallavalitsuse teenistujad nii teenistussuhte ajal kui pärast selle lõppemist kohustatud hoidma salajas teiste inimeste perekonna- ja eraellu puutuvaid andmeid ning muud konfidentsiaalsena saadud informatsiooni.
2. esitada kirjalik taotlus (Pikk 12, Värska alevik, Setomaa vald, Võru maakond 64001; e-post: vald@setomaa.ee);
Riiklikest registritest, millesse andmeandja on vallavalitsus (Eesti rahvastikuregister, sotsiaalteenuste- ja toetuste andmeregister; majandustegevuse register, riiklik ehitisregister, riigi maakataster, kinnistusraamat, Eesti Hariduse Infosüsteem, Haigekassa, kohustusliku kogumispensioni register, e-toimiku infosüsteem) saab enda kohta käivaid andmeid kontrollida ka riigiportaali www.eesti.ee e-teenuse (rubriik "Kodanikule") kaudu.
Igal isikul on õigus nõuda enda või oma esindatava (eestkostetava) ebaõigete isikuandmete parandamist. Selleks tuleb kas suuliselt või kirjalikult teha vastav tähelepanek vallavalitsusele. Asjakohase teabe võib edastada kas asja menetlevale või menetlenud ametnikule või vallavalitsuse üldkontaktidele (tel 796 4733, e-post vald@setomaa.ee või post Pikk 12, Värska alevik, Setomaa vald, Võru maakond). Paranduste tegemiseks võib vallavalitsus nõuda täiendavaid tõendeid.
Isikuandmete töötlemise toiminguid puudutavate küsimuste korral saate pöörduda vallasekretäri Martin Sulbi (Sulp) poole telefonitsi 796 4733 või e-posti teel martin.sulp@setomaa.ee